ສ​ຫລ ແລະ​ ຈີນ ກ່າວ​ວ່າ ມີ​ຄວາມ​ກ້າວ​ໜ້າ ໃນ​ການ​ເຈ​ລະ​ຈາ ​ການ​ຄ້າ ຢູ່​ນະ​ຄອນ​ຊຽງ​ໄຮ້
ກະ​ຊວງ​ການ​ຕ່າງ​ປະ​ເທດ​ຈີນ ​ກ່າວ​ໃນ​ວັນ​ພຸດແລ້ວນີ້​ວ່າ ປັກ​ກິ່ງ​ ຈະ​ບໍ່​ຍອມຮັບ​ເອົາ ກາ​ນ​ກົດ​ດັນ​ໃດໆ ຈາກວໍ​ຊິງ​ຕັນ.
ສະຫະລັດແລະຈີນ ສະຫຼຸບການເຈລະຈາທາງດ້ານການຄ້າ ອີກຮອບນຶ່ງຊຶ່ງທັງສອງຝ່າຍ ເອີ້ນການພົບປະທີ່ນະຄອນຊຽງໄຮ້ວ່າ ກົງໄປກົງມາແລະສ້າງສັນ ແຕ່ໃນຂະນະດຽວກັນ ທັງສອງຝ່າຍກໍໄດ້ສະແດງຄວາມບໍ່ພໍໃຈ ຕໍ່ກົນລະຍຸດຂອງອີກຝ່າຍນຶ່ງ ນັກຂ່າວວີໂອເອ Zlatica Hoke ມີລາຍງານ ກ່ຽວກັບເລື້ອງນີ້ ຊຶ່ງໄພສານຈະນຳ ເອົາລາຍລະອຽດ ມາສະ ເໜີທ່ານ ໃນອັນດັບຕໍ່ໄປ ການເຈລະຈາຢູ່ນະຄອນຊຽງໄຮ້ ຊຶ່ງເປັນຫົວເມືອງໃຫຍ່ທີ່ສຸດຂອງຈີນແລະສູນກາງການເງິນຂອງໂລກ ໄດ້ສິ້ນສຸດລົງ ໂດຍປາສະຈາກການຕົກລົງກັນ ແຕ່ຄະນະເຈລະຈາກ່າວເຖິງຄວາມກ້າວໜ້າ ແລະຕົກລົງທີ່ຈະພົບພໍ້ກັນອີກ ໃນເດືອນກັນຍາທີ່ຈະມາເຖິງນີ້ ສະຫະລັດ ໄດ້ກ່າວຫາຈີນວ່າ ພະຍາຍາມຖ່ວງເວລາໂດຍຫວັງທີ່ຈະໄດ້ຮັບ ຂໍ້ຕົກລົງທີ່ໄດ້ປຽບຫຼາຍຂຶ້ນ ແມ່ນແຕ່ກ່ອນເລີ້ມການປະຊຸມກັນ ປະທານາທິບໍດີສະຫະລັດ ທ່ານດໍໂນລ ທຣຳ ໄດ້ເຕືອນປັກກິ່ງວ່າ ທ່ານອາດຈະກຳນົດເງື່ອນໄຂການຄ້າທີ່ເຂັ້ມງວດກວ່າເກົ່າຕໍ່ຈີນ ຖ້າຫາກການເຈລະຈາບໍ່ສາມາດຕົກລົງກັນໄດ້ ກ່ອນການເລືອກຕັ້ງປະທານາທິບໍດີ ໃນປີ 2020 ປະທານາທິບໍດີທຣຳກ່າວວ່າ: ກະຊວງການຕ່າງປະເທດຈີນກ່າວໃນວັນພຸດຜ່ານມານີ້ວ່າ ປັກກິ່ງຈະບໍ່ຍອມຮັບເອົາການກົດດັນໃດໆ ທ່ານນາງຫົວ ຈິນຢິ້ງ ໂຄສົກກະຊວງການຕ່າງປະເທດຈີນ ກ່າວວ່າ: ທັງສອງຝ່າຍໄດ້ພົບປະແບບເຊິ່ງໜ້າເປັນເທື່ອທຳອິດ ນັບຕັ້ງແຕ່ພວກເຂົາເຈົ້າບໍ່ສາມາດບັນລຸຂໍ້ຕົກລົງໃນການພົບປະທີ່ວໍຊິງຕັນ ເມື່ອສອງເດືອນກວ່າໆຜ່ານມາ ຄະນະຜູ້ແທນຂອງອາເມຣິກັນ ທີ່ນຳພາໂດຍ ຜູ້ຕາງໜ້າທາງດ້ານການຄ້າຂອງສະຫະລັດ ທ່ານໂຣເບີດ ໄລໄທເຊີ ແລະ ລັດຖະມົນຕີກະຊວງການເງິນ ທ່ານສຕີເວັນ ມນຸກຊິນ ໄດ້ທຳການເຈລະຈາ ກ່ຽວກັບການໃຫ້ຄວາມໝັ້ນໝາຍຂອງຈີນທີ່ຈະຊື້ສິນຄ້າກະເສດຂອງອາເມຣິກັນ ຈີນຢາກໃຫ້ອາເມຣິກັນຫຼຸດພາສີສິນຄ້າຂອງຕົນ ທີ່ສົ່ງເຂົ້າມາໃນສະຫະລັດ ທ່ານໂຮນເດີ ສມາຍດິງ ຫົວໜ້ານັກເສດຖະສາດທີ່ທະນາຄານການລົງທຶນລະຫວ່າງປະເທດ ເບເຣນເບີກ ໃນເຢຍຣະມັນ ບໍ່ຄາດວ່າ ຈະມີການຕົກລົງກັນໄດ້ໃນໄວໆນີ້ ທ່ານກ່າວກ່ຽວກັບເລື້ອງນີ້ວ່າ: ແຕ່ນັກເສດຖະສາດ ທີ່ມີສຳນັກງານຕັ້ງຢູ່ເມືອງແຮມເບີກຍັງເຕືອນວ່າ ການແກ່ຍາວໃນການຜິດຂ້ອງຕ້ອງຖຽງກັນ ອາດຈະເປັນການບ່ອນທຳລາຍຕໍ່ເສດຖະກິດຂອງໂລກ ທ່ານກ່າວກ່ຽວກັບເລື້ອງນີ້ວ່າ: ການຜິດຂ້ອງຕ້ອງຖຽງທາງດ້ານການຄ້າ ລະຫວ່າງສະຫະລັດກັບຈີນ ໄດ້ແກ່ຍາວມາດົນກວ່ານຶ່ງປີແລ້ວ ໂດຍທັງສອງປະເທດທີ່ມີເສດຖະກິດໃຫຍ່ສຸດຂອງໂລກຕ່າງກໍໄດ້ເກັບພາສີສິນຄ້າຂາເຂົ້າຂອງກັນແລະກັນ ຫຼາຍໆຕື້ໂດລາ ຊຶ່ງມີຜົນກະທົບຕໍ່ຕ່ອງໂສ້ອຸບປະທານແລະຕະຫຼາດເງິນຂອງໂລກ Donald Trump, U S President: Holger Schmieding, Chief Economist of Berenberg Bank: Holger Schmieding, Chief Economist of Berenberg Bank: